タイ語

สาสน์จากผู้ว่าราชการจังหวัดฟูกูโอกะเกี่ยวกับไวรัสโคโรนาสายพันธุ์ 2019 (COVID-19)

เมื่อพิจารณาจากสถานการณ์การแพร่ระบาดและระบบให้บริการสาธารณสุขในปัจจุบัน ประกอบกับ “ประกาศสถานการณ์ฉุกเฉิน” และ “นโยบายการจัดการพื้นฐาน” ที่รัฐบาลประกาศใช้ในสี่เขตพื้นที่ (มหานครโตเกียว จังหวัดไซตามะ จังหวัดชิบะ และจังหวัดคานางาวะ) ทางจังหวัดฟูกูโอกะจึงได้ตัดสินใจออกประกาศขอความร่วมมือจากประชาชนในจังหวัดฟูกูโอกะทุกท่านตามรายละเอียดด้านล่าง

〇หลีกเลี่ยงการเดินทางไปยังพื้นที่ประกาศสถานการณ์ฉุกเฉิน (ถึงวันที่ 7 กุมภาพันธ์)

　โปรดหลีกเลี่ยงการเดินทางไปยังมหานครโตเกียว จังหวัดไซตามะ จังหวัดชิบะและจังหวัดคานางาวะจนถึงวันที่ 7 กุมภาพันธ์

〇ระมัดระวังการทานเลี้ยงสังสรรค์ (รวมถึงการทานอาหารเป็นหมู่คณะในที่พักอาศัยส่วนบุคคล)

・เวลารับประทานอาหาร โปรดทานร่วมกับคนที่ทานด้วยเป็นประจำ จำนวนคนน้อย และโปรดเลี่ยงการทานเลี้ยงสังสรรค์ที่ใช้เวลานาน

・เวลารับประทานอาหารนอกบ้าน โปรดใช้บริการร้านอาหารที่ติดป้าย “สติ๊กเกอร์ประกาศใช้มาตรการป้องกันการแพร่ระบาด” โปรดสวมหน้ากาก และงดส่งเสียงดังเวลาชำระเงิน



〇สิ่งที่ขอให้ระมัดระวังเวลาออกนอกบ้านหรือเดินทาง

・โปรดพิจารณาสภาพร่างกายตัวเอง และพิจารณาว่าจะไปพบใครบ้างอย่างถ้วนถี่ก่อนตัดสินใจเดินทาง

・การเดินทางข้ามจังหวัด (นอกเหนือจากพื้นที่ประกาศสถานการณ์ฉุกเฉิน) โปรดตรวจสอบสถานการณ์แพร่ระบาดและข้อเรียกร้องของหน่วยงานท้องถิ่นในพื้นที่เป้าหมายอย่างถ้วนถี่ก่อนตัดสินใจ

・โปรดหลีกลี่ยงสถานที่แออัด

・โปรดสวมหน้ากากและล้างมือให้ถูกสุขลักษณะ รักษาระยะห่างระหว่างบุคคล และหลีกเลี่ยงกิจกรรมเสี่ยงสามปัจจัย “อากาศปิดไม่ถ่ายเท” “ชุมนุมกลุ่มใหญ่” “สัมผัสใกล้ชิด”

・สำหรับท่านที่มีโอกาสพบปะผู้สูงอายุหรือบุคคลที่มีแนวโน้มว่าติดเชื้อแล้วอาการจะทรุดหนักได้ง่าย โปรดพิจารณาการทำกิจกรรมต่าง ๆ ด้วยความระวัดระวังเป็นพิเศษ เพื่อป้องกันไม่ให้แพร่เชื้อไปถึงกลุ่มบุคคลดังกล่าว

จังหวัดฟูกูโอกะพบผู้ติดเชื้อไวรัสโคโรนาสายพันธุ์ 2019 (COVID-19) เกินหนึ่งหมื่นคนแล้ว

ปัจจุบันระบบสาธารณสุขยังไม่อยู่ในภาวะคับขัน แต่เราจำเป็นต้องระมัดระวังอย่างยิ่งยวด ไม่ประมาท และเฝ้าติดตามแนวโน้มการติดเชื้อในอนาคตต่อไป

กรณีที่มีความเสี่ยงว่าจะไม่สามารถยับยั้งการแพร่ระบาดได้ และระบบสาธารณสุขเข้าสู่ภาวะคับขัน ทางจังหวัดจำเป็นต้องพิจารณามาตรการรองรับเพิ่มเติม รวมถึงการร้องขอในลักษณะเดียวกับพื้นที่ประกาศสถานการณ์ฉุกเฉินของทางรัฐบาลด้วย ขณะนี้คือช่วงเวลาสำคัญอย่างแท้จริง จึงขอความร่วมมือประชาชนในจังหวัดฯทุกท่านมา ณ ที่นี้อีกครั้ง โปรดปฏิบัติตามข้อเรียกร้องดังกล่าวอย่างเคร่งครัดด้วยครับ